armvectores/hy_wikipedia_2023 huggingface dataset:
Շարքային Դեդովի ամառը

«Շարքային Դեդովի ամառը» (ռուս.՝ «Лето рядового Дедова»), 1971 թվականի խորհրդային երաժշտա-կատակերգական գեղարվեստական ֆիլմ, որը նկարահանել է ռեժիսոր Գեորգե Վոդեն «Մոլդովա-ֆիլմ» կինոստուդիայում՝ Կենտրոնական հեռուստատեսության պատվերով։


== Սյուժե ==
Հրետանային-հրթիռային դիվիզիոնի շարքային, վարորդ Դեդովին հանձնարարվում է պատասխանատու առաջադրանք՝ ձիու համար խոտի մթերումը։ Այսպես երիտասարդ զինվորը ժամանում է կոլտնտեսություն, որտեղ հայտնվում է զուտ կանացի կոլեկտիվում՝ չիմանալով, որ այդտեղ կհանդիպի իր երազների աղջկան։
Հումորը և զինվորական սրամտությունը Դեդովին օգնում են ոչ միայն կատարել իր առջև դրված խնդիրը, այլև աչքի ընկնել անցկացվող բանակային զորավարժություններում։
Ֆիլմի երաժշտական նվագակցությունն ինքնատիպ կերպով կատարվել է կիթառի նվագակցությամբ կատարվող հումորային չաստուշկաների տեսքով։


== Դերերում ==
Միխայիլ Չիգարյով – Ալեքսանդր Դեդով
Մարինա Սերդյուկ – Նաստյա Պոդբերյոզկինա (Անաստասիա Անդրեևնա, ՄՏՖ-ի ղեկավար)
Վալերի Լիսենկով – Կուլիկով
Լարիսա Բարաբանովա – Անյա Պոտապովա
Յուրի Բելով – ավագ
Մայա Բուլգակովա – մայր, Եֆրոսինյա Պետրովնա Պոդբերյոզկինա
Պավել Վիննիկ – հայր, Անդրեյ Դեմյանովիչ Պադբերյոզկին
Գենադի Կրաշենիննիկով – Անտիպենկո
Բորիս Բիտյուկով – մայոր
Իոն Առաքելու – Պերշուկով
Իգոր Գուսև – Միկոլա
Սերգեյ Մալիշևսկի – լեյտենանտ Կրիլով
Սերգեյ Նիկոլաև – սանինստրուկտոր


== Նկարահանման խումբ ==
Սցենարի հեղինակ՝ Ալբերտ Ուսոլցև
Բեմադրող ռեժիսոր՝ Գեորգե Վոդե
Գլխավոր օպերատորներ՝ Վլադիմիր Իշուտին, Վլադիմիր Բրուսին
Բեմադրող նկարիչներ՝ Աուրելիա Ռոման, Ստանիսլավ Բուլգակով
Կոմպոզիտոր՝ Եվգենի Դոգա


== Ծանոթագրություններ ==


== Արտաքին հղումներ ==
Ֆիլմի երգեր
Վիե Բուր

Վիե Բուր (ֆր.՝ Vieux-Bourg), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 83 մարդ, բնակչության խտությունը` 63.85 մարդ/կմ²։ Բնակավայրը զբաղեցնում է 1.30 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 57 աշխատունակ (15-64 տարեկան)  բնակիչ, որոնցից ակտիվ էին 39-ը, իսկ ոչ ակտիվները` 18։ Ակտիվության ցուցանիշը կազմում է 68,4 %։ 39 աշխատունակ մարդկանցից աշխատել է 35 անձ (17 տղամարդ և 18 կին)։ Գործազուրկ են եղել 4 անձ (2 տղամարդ և 2 կին)։ 18 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյումուշդաղի լեռնաշղթա

Անվան այլ կիրառումների համար տե՛ս՝ Գյումուշդաղ (այլ կիրառումներ)Գյումուշդաղ, լեռնաշղթա Անտիպոնտական լեռներում,  Երզնկա քաղաքից հյուսիս։


== Ծանոթագրություններ ==
Սենտ Լյուսիայի զինանշան

Սենտ Լյուսիայի զինանշանը ընդունվել է 1967 թվականին։ Դրոշի հեղինակը Սիդնեյ Բագշավն է։


== Տես նաև ==
Սենտ Լյուսիա
Սենտ Լյուսիայի դրոշ
Խոց (անձնանուն)

Անվան այլ կիրառումների համար տե՛ս՝ Խոց (այլ կիրառումներ)Խոց, հայկական իգական անուն։ Առաջացել է հայերեն խոց՝ վերք բառից։ Նաև Խոցադեղ անվան կրճատ ձևն է։ Մեկ անգամ հիշատակվել է 15-րդ դարում։ Անվան փաղաքշական ձևն է Խոցիկ։


== Գործածություններ ==
Խոց, մայր Հովհաննես եպիսկոպոսի, ով Խիզանում 1486 թվականին Հովհաննես քահանային գրել տվեց մի Ավետարան։


== Ծանոթագրություններ ==
Ավո Ուվեզյան

Ավո Ուվեզյան (մարտի 22, 1926(1926-03-22), Բեյրութ, French mandate of Lebanon - մարտի 24, 2017(2017-03-24), Օռլանդո, Ֆլորիդա, ԱՄՆ), հայազգի հանրահայտ ջազ դաշնակահար և աշխարհում առաջատար դիրքեր զբաղեցնող AVO ֆիրմայի սիգարների ստեղծող։


== Կենսագրություն ==
Ավո Ուվեզյանը ծնվել է 1926 թ. Բեյրութում, Լիբանանում երաժիշտների ընտանիքում։ Հայրը Լայպցիգում սիմֆոնիկ նվագախմբի ղեկավար էր։ Մայրը և կրտսեր քույրը ևս պրոֆեսիոնալ երաժիշտներ են։
16 տարեկանում Ավոն ստեղծում է ջազ խումբ։ Խումբը նվագում է Լիբանանում, այնուհետև նրանց հրավիրում են Բաղդադ և Թեհրան։ Մի օր պալատում նվագելիս նրան նկատում է շահ Ռեզա Փեհլևին։ Վերջինիս շնորհիվ Ավոն մեկնում է ԱՄՆ, որտեղ և ընդունվում է Նյու Յորքի Ջուլիարդ հայտնի երաժշտական դպրոցը։ Այնտեղ էլ Ավո Ուվեզյանը ամուսնանում է։


== Ավո Ուվեզյան և Ֆրենկ Սինատրա ==
1958 թ. Լաս Վեգասում Ավո Ուվեզյանի աները նրան ծանոթացնում է հանրահայտ երաժիշտ Ֆրենկ Սինատրայի հետ։ Հանդիպելով Ֆրենկ Սինատրայի հետ՝ Ավոն ասում է, որ դա իր կյանքի ամենալավ օրն է, քանի որ հանդիպել է մեծագույն երգչի հետ։ Այդ ժամանակահատվածը Ֆրենկ Սինատրայի համար այդքան էլ հաջող չէր, և, թվում էր, նրա կարիերան մոտենում էր ավարտին։ Սինատրայի համար շատ հաճելի էր լսել, որ նրան անվանում էին մեծագույն երգիչ, և որոշ ժամանակ հետո նրա կարիերան սկսեց վերելք ապրել՝ այս անգամ արդեն կինոյի բնագավառում։
Մի քանի տարի հետո Ավոն իր երաժշտական գործերից մեկը՝ Կոտրված Կիթառ (Broken guitar) անունով, ներկայացնում է Ֆրենկ Սինատրային։ Վերջինիս շատ է դուր գալիս երաժշտությունը, բայց որոշում է փոխել դրա բառերը։ Այսպես ծնվում է աշխարհահռչակ «Strangers in the Night» երգը։


== Ավո Ուվեզյան և սիգարներ ==
Մեկնելով Պուերտո Ռիկո՝ Ավոն երկրորդ անգամ է ամուսնանում։ Այնտեղ նա ստեղծում է խումբ, որի հետ նվագում էր կուրորտային ռեստորաններում։ Մի օր նվագելիս նա հանդիպում է շվեցարահայ Ժակ Մելքոնյանին, ով միտք է հայտնում զբաղվել սիգարների արտադրությամբ։
Սկզբնական ժամանակներն Ավոն սիգարներ էր պատրաստում իր և իր ընկերների համար։ Այնուհետև 1988 թվականին նա 10 տուփ իր սիգարներից ուղարկում է աշխարհահռչակ Davidoff ընկերություն։ Սիգարները շատ արագ վաճառվում են, և ընկերությունը նոր պատվեր է անում։ Դրանից հետո Ավո Ուվեզյանը և Davidoff-ը անբաժան են։ 1996 թվականին Davidoff ընկերությունը 10 միլիոն դոլարով գնում է AVO սիգարային բրենդի իրավունքները։ AVO տարբերանշանի հեղինակն է հայտնի անգլիացի դիզայներ Դառել Այրլենդը։
2000 թվականին Ավո Ուվեզյանը ստեղծում է Ավո Մադուրո (Avo Maduro) սիգարները, որոնք առանձնանում են իրենց քաղցր համով։ Ավո Ուվեզյանը երբեք չի բաժանվում երաժշտությունից։ Նա բեմ է դուրս եկել և նվագել այնպիսի երաժիշտների հետ, ինչպիսիք են Ռեյ Չարլզը, Ջեյմս Բրաունը, Թաջ Մահալը և ուրիշներ։ Նրա կուռքերն են Դյուկ Էլինգտոնը, Օսկար Պիտերսոնը, Չիկ Կորեան։


== Ծանոթագրություններ ==
MotorSport

«MotorSport» (անգլ. թարգմանաբար՝ «Ավտոսպորտ»), Migos-ի, Նիքի Մինաժի և Քարդի Բիի երգը։ Երգը թողարկվել է 2017 թվականի հոկտեմբերի 27-ին որպես Migos-ի Culture II (2018) ալբոմի առաջատար սինգլ։ Պրոդյուսերներն են Murda Beatz-ը և Cubeatz-ը։ Սինգլը հասել է Billboard Hot 100 հիթ-շքերթ հինգերորդ հորիզոնականին, դառնալով խմբի թոփ 10-ը։


== Հիթ-շքերթներ ==


=== Շաբաթական հիթ-շքերթներ ===


=== Տարեվերջյան հիթ-շքերթներ ===


== Հավաստագրումներ ==


== Ծանոթագրություններ ==
Սուլթանմահմուդ Թորայգիրով

Սուլթանմահմուդ Թորայգիրով (ղազ.՝ Сұлтанмахмұт Торайғыров, հոկտեմբերի 29, 1893(1893-10-29), Կոկչետավ, Աքմոլայի մարզ - մայիսի 21, 1920(1920-05-21), Պավլոդարի մարզ), ղազախ բանաստեղծ, վիպագիր, հրապարակախոս։


== Կենսագրություն ==
Սուլթանմահմուդ Թորայգիրովը ծնվել է Պավլոդարի մարզի Բայանաուլ գյուղում, անասնապահի ընտանիքում։ Մեկ տարեկան է եղել, երբ մայրը մահացել է։ 1908-1910 թվականներին սովորել է մեդրեսեում։ 1912 թվականին մեկնել է Տրոիցկ, ընդունվել է իսլամական հոգևոր դպրոց, ուսումնասիրել գիտական առարկաներ, յուրացրել ռուսերեն, կարդացել է Լերմոնտովի, Պուշկինի, Կռիլովի ստեղծագործություններից։ 1913 թվականի հուլիսին հիվանդության պատճառով ուսումը կիսատ է թողել և հեռացել է աուլ, որտեղ դասավանդել է երեխաներին։ 1913 թվականին աշխատել է «Այկապ» ղազախական առաջին ամսագրում, եղել է խմբագրության քարտուղարը։
Նրա առաջին էսսեները տպագրվել են «Այկապում»։ Միջոցների բացակայության պատճառով չի իրականացրել սեփական թերթ հիմնելու իր ցանկությունը։ Բանաստեղծություններ գրել է 1910 թվականից։ Իր ստեղծագործություններում արտացոլել է ղազախական պրոլետարիատի ծանր ու դժվարին կյանքը։


== Ստեղծագործություններ ==
«Կյանքը մոլորություններում» (ղազ.՝ АДАСҚАН ӨМІР), 1923
«Աղքատը» (ղազ.՝ КЕДЕЙ), 1922
«Գեղեցկուհի Կամար» (ղազ.՝ ҚАМАР СҰЛУ), 1933


== Հիշատակ ==

Ղազախ գրող Դիխան Աբիլևը Թորայգիրովի մասին գրել է եռագրություն («Բանաստեղծի երազանքը», 1965, «Երազանքի ճանապարհ», 1969 թվական, «Բայանաուլի ստորոտին», 1975 թվական)
Պավլոդարի պետական համալսարանը կոչվել է Թորայգիրովի անունով
Պավլոդարում Թորայգիրովի անունը կրող փողոցում տեղադրվել է նրա հուշարձանը (հեղինակ` Եսկեն Սերգեբաև)
Թորայգիրովի անունով փողոցներ են կոչվել Պավլոդարում, Ալմա Աթայում, Աստանայում և Ղազախստանի այլ քաղաքներում
Բայանաուլի մարզի Պավլոդարի շրջանում Թորայգիրովի անունով է կոչվել լիճ և բնակավայր


== Ծանոթագրություններ ==


== Արտաքին հղումներ ==
Սուլթանմահմուդ Թորայգիրով Archived 2016-04-01 at the Wayback Machine.
Սուլթանմահմուդ Թորայգիրովի կենսագրությունը ռուսերեն Archived 2016-03-03 at the Wayback Machine.
Ֆենոմենալիզմ

Ֆենոմենալիզմ, փիլիսոփայական ուսմունք, որը ճանաչողությունը սահմանափակում է զգայական փորձի մեջ տրված երևու թևերով՝ ֆենոմեններով։
Համապատասխանաբար, ֆենոմենները համարվում են տեսականորեն միակ հավաստի կամ միակ հնարավոր, ինքնաբավ իրականությանը, որին պետք է հանգեցվի բնագիտական տեսությունների բովանդակությունը։ Ֆենոմենալիզմը ծագում է էմպիրիզմի իմացաբանական դժվարություններից․ այն բնորոշ է սուբյեկտիվիստական էմպիրիզմի բոլոր տարատեսակություններին (Բերկլի, Հյում, պոզիտիվիզմ, պրագմատիզմ և այլն), որոշ վերապահություններով՝ նաև Իմանուիլ Կանտի իմացաբանական ուսմունքին։
Ֆենոմենալիզմը հրաժարվում է օբյեկտիվ բովանդակություն վերագրել այն վերացական արտափորձային էություններին, որոնք մուծվում են տեսական ընդհանրացումներում և փիլիսոփայության մեջ։
Մարիա Մանասեինա

Մարիա Միխայլովնա Մանասեինա (ռուս.՝ Мария Михайловна Манасеина, աղջկական ազգանունը՝ Կորկունովա, առաջին ամուսնության՝ Պոնյատովսկայա, 1841 - մարտի 17, 1903(1903-03-17), Սանկտ Պետերբուրգ, Ռուսական կայսրություն),  ռուս բժշկուհի, սոմնոլոգիայի և կենսաքիմիայի հիմնադիրներից մեկը։


== Կենսագրություն ==
Ծնվել է 1841 թվականին Պետերբուրգում,  եղել է ակադեմիկոս Միխայիլ Կորկունովի աղջիկը։ Մարիայի եղբայրը եղել է փաստաբան, փիլիսոփա Նիկոլայ Կորկունովը, իսկ ամուսինը` բժշկական գիտությունների դոկտորն, պրոֆեսոր Վյաչեսլավ Մանասեինը։
Ստաժավորվել  է Վիենայի պոլիտեխնիկ ինստիտուտում, բուսաբան Յուլիուսա Վիզների մոտ։ Կիրովի անվան ռազմական բժշկական ակադեմիայում՝  Իվան Թարխանովի լաբորատորիաներում սահմանել է նորարարական փորձեր քնի և ալկոհոլի ոլորտում։ Առաջինը եկել է այն եզրակացության, որ խմորիչ բջիջները պայմանավորված չեն ալկոհոլային խմորումով։ Հետագայում այդ հայտնագործության համար Էդուարդ Բուխները ստացել է Նոբելյան մրցանակ։ Մարիան աշխարհում  բժշկական տեսանկյունից քնի խնդիրներների մասին պատմող առաջին գրքի հեղինակն է, որը թարգմանվել է եվրոպական մի քանի լեզուներով։
1860-ական թվականների սկզբներին ակտիվորեն համագործակցել է  է Պետերբուրգի ռադիկալների կուսակցությանը։ Վերջին տարիներին Պետերբուրգում  քանի անգամ ելույթ է ունեցել իր հրապարակային ընթերցումներով, որոնք հետագայում հրապարակվել են։
Մահացել է 1903 թվականին, թաղվել է Սանկտ Պետերբուրգի Նովոդեվիչե գերեզմանատանը։


== Աշխատություններ ==
«О воспитании детей в первые годы жизни» (СПб., 1870; 2 изд., 1874),
«К учению об алкогольном брожении» (СПб., 1871),
«Заметка по поводу забытого случая Вардрона» (СПб., 1882),
«О письме вообще, о зеркальном письме в частности и о роли обоих полушарий большого мозга» (СПб., 1883),
«О ненормальности мозговой деятельности современного культурного человека» (СПб., 1886),
«Об усталости» (СПб., 1892),
«Сон как треть жизни человека, или физиология, патология, гигиена и психология сна» (М., 1888,1892),
«Основы воспитания с первых лет жизни и до полного окончания университетского образования. Вып. I. Воспитание религиозное» (СПб., 1895).


== Ծանոթագրություններ ==


== Աղբյուրներ ==
«Манасеина, Марья Михайловна»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Венгеров, Источники. — Его же, Список. — Нов. энц. словарь. — Петерб. некрополь. — Л. Пантелеев, Из воспоминаний, I, 135, 338—339.
В. М. Ковальзон. Забытый основатель биохимии и сомнологии. //  "Природа", 2012, №5, с.35-39.
Walking On Cars

Walking On Cars, իռլանդական ալտերնատիվ ռոք խումբ։ Ըստ երաժշտի և խմբի հիմնադիր Պատրիկ Շիխայի Walking On Cars-ը հանդես են գալիս փոփ ռոք ժանրում։ Հինգ անդամներից կազմված խմբի կազմը չի փոխվել հիմնադրման օրից։ Իր առաջին սինգլը՝ «Catch Me If You Can» խումբը թողարկել է 2012 թվականին, որից հետո Իռլանդիայում այն ITunes-ում զբաղեցրել է առաջին տեղը։ Խմբի առաջին ելույթը տեղի է ունեցել 2013 թվականին՝ «EP As We Fly South» երգով, իսկ 2014 թվականին թողարկվել է խմբի երկրորդ «EP As We Fly South» երգը միանգամից սինգլով։ 2015 թվականի հոկտեմբերի 30-ին՝ ուրբաթ օրը, խումբը թողարկել է «Speeding Cars» երգը, որը նրանց բերել է համաշխարհային մեծ ճանաչում։ Համաշխարհային ճանաչումից հետո խումբը ձայնագրել է իր առաջին ամբողջական «Everything This Way» ալբոմը, որը վաճառքի է հանվել 2016 թվականի հունվարի 26-ին։ Ալբոմը արագ զբաղեցրել է առաջին շարքերը Իռլանդիայի երաժշտական վարկանիշներում։


== Խմբի պատմություն ==
Խմբի հինգ անդամները դպրոցական ընկերներ են։ Սկզբում Walking On Cars-ը ելույթ է ունեցել փոքր բեմերում, ակումբներում և Դինգլ քաղաքի ռեստորաններում։
Այնուհետև երաժիշտները տուն են վարձակալել Դինգլ թերակղզում և մեկուսացել են մարդկանցից, աշխարհից, տեղեկատվական համակարգերից և սկսել են ապրել այնտեղ։ Այստեղ էլ խումբը ձայնագրել է դեմո-տրեկներ և հորինել երաժշտություն։ Այդ տանը չկար ոչ համացանց, ոչ հեռախոսային կապ և ոչ էլ հեռուստատեսություն։ Շենքը գտնվում էր հին կիսաավերակ վիճակում։ Խումբը այդտեղ մնացել է վեց ամիս։
Դրանից հետո նրանք արժանացել են «Redbull Bedroom Jam 2012» մրցանակին իրենց «Catch Me If You Can» սինգլի երգով։ Այն զբաղեցրել է առաջին տեղը ITunes-ում և երկար ժամանակ պահպանել իր առաջատար դիրքը։ WOC-ը թողարկել է չորսփուլ EP As We Fly South 2013 թվականին, իսկ 2014 թվականին հետևել է երկրորդ EP խմբի Hand In Hand-ը միանգամից Always Be With You  երգից հետո։ 2016 թվականի դուրս է եկել առաջին ամբողջական ալբոմը Everything This Way:
Walking On Cars-ը հանդես է եկել Capitol Records լեյբլում և մասնակցել է բազմաթիվ փառատոնների, այդ թվում՝ Rock Am Ring: Խումբը բացման ժամանակ ելույթ է ունեցել իրենց հայտնի հայրենակից Kodaline խմբի հետ։ 2016 թվականին երաժիշտները մեկնում են շրջագայության։


== Խմբի անդամներ ==
Պատրիկ Շիխայ` վոկալիստ
Սորչա Դարեմ` ստեղնաշարային, բեք վոկալ
Դեն Դեվեյն` կիթառահար, բեք վոկալ
Պաուլ Ֆլանների` բաս կիթառահար, բեք վոկալ
Էվան Հադնեթ` թմբկահար, պերկուսիա


== Սկավառակագրություն ==


=== Ալբոմներ ===
Everything This Way - 2016


=== EP ===
As We Fly South - 2013
Hand In Hand - 2014


=== Սինգլներ ===
Catch Me If You Can - 2013
Two Stones- 2013
Tick Tock - 2013
Hand In Hand- 2014
Speeding Cars - 2015
Always Be With You - 2015


=== Քավերներ ===
Dreams (Fleetwood Mac cover)
Style (Taylor Swift cover)
Can't Feel My Face (The Weeknd cover)
Attention (Charlie Put cover)
I Took A Pill On Ibiza (Mike Pozner cover)
We Don't Eat (James Vincent McMarrow cover)


=== Տեսահոլովակներ ===
Tick Tock
Don't Mind Me
Hand In Hand
Always Be With You
Speeding Cars
Two Stones
Monster


== Ծանոթագրություններ ==


== Արտաքին հղումներ ==
Walking On Cars-ի պաշտոնական կայք
Walking On Cars-ը Discogs-ում
Walking On Cars-ը AllMusic-ում
Փաբրիկիս Դասախլեբա

Փաբրիկիս Դասախլեբա (վրաց.՝ ფაბრიკის დასახლება), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 370 մարդ։


== Ծանոթագրություններ ==
Լանգտոկ Գյաստո

Լանգտոկ Գյաստո (դեկտեմբերի 1, 1805(1805-12-01) կամ 1805, Kham, Tibet - մարտի 26, 1815(1815-03-26), Լհասա, Չինաստան և Պոտալա, Լհասա, Չինաստան), եղել է Տիբեթի 9-րդ Դալայ լաման։ Նա միակ Դալայ լաման էր, ով մահացել էր մանուկ հասակում, և առաջինը, ով մահացել էր մինչև 22 տարեկան դառնալը ։


== Վաղ կյանք ==
Լանգտոկ Գյաստոն ծնվել է 1805 թվականի դեկտեմբերի 1-ին Դան Չոկոր (Դենչոկոր) եկեղեցու մոտ։ Շատ աղբյուրներ մեզ տեղեկացնում են, որ նա եղել է որբ, սակայն կա տեսակետ, որ նրա ծնողները` Տենձին Չոկյոնգը և Դոնդրուբ Դոլման մինչև նրա կյանքի վերջին օրը եղել են նրա հետ։ Նա ութերորդ Դալայ լամայի սիրելի ուղեկիցն էր։


== Կյանքը`որպես Դալայ լամա ==

1810 թ.-ին Լանգտոկ Գյաստոյի արձանը կանգնեցվել է Պոտալա պալատում։
Անգլիացի հետազոտող Թոմաս Մենինգը, որը Լհասա է ժամանել 1812 թվականին, նկարագրել է իր հանդիպումը իններորդ Դալայ լամայի հետ, որն այդ ժամանակ յոթ տարեկան էր։ "Լամայի գեղեցիկ և հետաքրքիր դեմքը լիովին գրավել է իմ ուշադրությանը", - գրել է Մենինգը։ - Նա լավ դաստիարակված էր, պարզ, անկաշկանդ վարքագիծ ուներ։ Նրա դեմքը, ինչպես ինձ թվաց, հուզիչ գեղեցիկ էր։ Նա լավ բնավորություն ուներ։ Լամայի հետ այս զրույցը մեծ տպավորություն թողեց ինձ վրա։ Ես գրեթե լաց էի լինում'":


== Մահ ==
Իննամյա Դալայ լաման Մոնլամի ամենամյա աղոթքի տոնի ժամանակ ծանր հիվանդանում է և  մահանում է Տիբեթում 1815 թվականի մարտի 6-ին։ Ողջ ժողովուրդն ընկղմվել է վշտի մեջ, որը շարունակվել է ութ տարի մինչև նոր ռեինկառնացիայի ճանաչումը։ Նրա մարմինը ամփոփված է Պոտալա  պալատի ոսկյա դագաղում, որը կոչվում է Սերդունգ Սասում Նգոնգա։


== Ծանոթագրություններ ==


== Աղբյուրներ ==
Brown Mick (2010)։ The Dance of 17 Lives: The Incredible True Story of Tibet's 17th Karmapa։ London: Bloomsbury։ ISBN 1-58234-177-X  
Morris Richard Brandon, Irwin Graham W. (1970)։ Harper Encyclopedia of the Modern World։ Michigan: Harper & Row։ ISBN 978-0-06-013072-5  
Mullin Glenn H. (2008)։ The Fourteen Dalai Lamas: A Sacred Legacy of Reincarnation։ Santa Fe: Clear Light։ ISBN 1-57416-092-3  
Rinpoche Khetsun Sangpo (1982)։ «Life and times of the Eighth to Twelfth Dalai Lamas»։ The Tibet Journal VII (1 & 2 [Spring–Summer]) Կաղապար:S-houԿաղապար:S-relԿաղապար:Dalai Lamas Կաղապար:Buddhism topics
Շավյադի

Շավյադի (ռուս.՝ Шавьяды, բաշկիրերեն՝ Шауъяҙы), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 353 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սյուրզինսկայա Վիսկա

Սյուրզինսկայա Վիսկա (ռուս.՝ Сюрзинская Виска), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ռոչուգա գետի ձախ ափին՝ 81 կմ հեռավորության վրա։ Գետի երկարությունը 9 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000049156
Հիդրոլոգիական ուսումնասիրությունների կոդը - 103004915
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալիա (այլ կիրառումներ)

Ալիա, կարող է վերաբերել՝

Ալիա - քաղաք և մունիցիպալիտետ Իսպանիայում, մտնում է Կասերես նահանգի, ինչպես նաև Էստրեմադուրա ինքնավար մարզերի մեջ
Ալիա - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Ալիա - կոմունա Իտալիայում, Սիցիլիա մարզում՝ Պալերմո գավառում
Շուշուկ

Շուշուկ (ռուս.՝ Шушук), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Դախ գետի աջ ափին՝ 10 կմ հեռավորության վրա։ Գետի երկարությունը 12 կմ է, ավազանի տարածքը 28,8 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004496
Հիդրոլոգիական ուսումնասիրությունների կոդը - 108100449
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վորոնցովկա (գյուղ, Պավլովսկի շրջան)

Անվան այլ կիրառումների համար տե՛ս՝ ՎորոնցովկաՎորոնցովկա (ռուս.՝ Воронцовка), գյուղ Ռուսաստանի Վորոնեժի մարզի Պավլովսկի շրջանի կազմում։
Բնակչությունը 2002 թվականին գրանցված տվյալներով կազմում էր 5138 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիոն (Ծղալտուբոյի շրջան)

Ռիոն (վրաց.՝ რიონი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 250 մետր բարձրության վրա։ Շրջկենտրոն Ծղալտուբոից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1160 մարդ։


== Ծանոթագրություններ ==
(8540) Արդեբերգ

(8540) Արդեբերգ (անգլ.՝ Ardeberg), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 17-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,121324 ա. մ., առավելագույնը մոտենում է 2,4576 ա. մ. հեռավորության վրա և հեռանում 3,7851 ա. մ.։ Արեգակի շուրջ մեկ ամբողջական պտույտ է կատարում 2014,22 երկրային օրվա ընթացքում, իր ուղեծրով շարժվելով միջինում 0,178729 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8540) Արդեբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6999) Մեյտներ

(6999) Մեյտներ (անգլ.՝ Meitner), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,281375 ա. մ., առավելագույնը մոտենում է 2,056 ա. մ. հեռավորության վրա և հեռանում 2,5067 ա. մ.։ Արեգակի շուրջ մեկ ամբողջական պտույտ է կատարում 1258,62 երկրային օրվա ընթացքում, իր ուղեծրով շարժվելով միջինում 0,286028 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6999) Մեյտներ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սյոլոզի բարբառ

Սյոլոզի բարբառ, հայերենի բարբառ։ Ըստ ձևաբանական դասակարգման՝ պատկանում է «կը» ճյուղին և ըստ Հ․ Աճառյանի, զետեղվում է Նիկոմեդիայի բարբառախմբում, ըստ բազմահատկանիշ վիճակագրական դասակարգման՝ արևմտյան խմբակցության միջբարբառ է։
Խոսվել է Նիկոմեդիայից հարավ-արևելք գտնվող Սյոլոզ բնակավայրում։ Սյոլոզի բարբառի ձայնավորներն են ա, է, ը, ի, օ, ու, ա, օ, ու։ Գրաբարի ձայնեղները վերածվել են խուլերի՝ բերան >պէյան, գործ>կօյծ, դու>աուն, խուլերը ձայնեղացել են՝ պւստ>բադ, աուն>դուն, կեր >գէր, շնչեղ խուլերը մնացել են անփոփոխ։ Երկբարբառներից այ >ա, սակայն այն պահպանվել է հայ< հայր և մայ<մայր բառերում․ իւ< ույ՝ ձիւն>ցույն, արիւն >այյույն․ ոյ >ույ՝ քոյր>քոլյ․ աու>օ՝ աուր >օյ, մաւր >մոյ են։ Սյոլոզի բարբառի առանձնահատկություններից է ր >յ հնչյունափոխությունը, որը տեղի է ունենում ձայնավորից հետո և պայթականներից առաջ՝ գործարան >կօյձայյան, անձրե>օյծէվ, խնձոր >խընծույ։ Սյոլոզի բարբառում գոյականների հոգնակին կազմվում է իյ, նիյ հոգնակիակերտներով՝ խընծույ-խընծույնիյ։ Գոյականները եզակիում հոլովվում են ի, քիչ թվով բառեր՝ օ, վա, ց, հոգնակիում՝ ու հոլովիչներով։ Բացառականն ունի էն, գործիականը՝ օվ, հոգնակին՝ մէն վերջավորություն։ Ներգոյականը կազմվում է մէջ բառի հարադրությամբ, ածականների բաղդադական աստիճանը՝ անգէ «նրանից», ադգէ «դրանից», ասգէ «սրանից» բառերի հարադրությամբ։
Բայն ունի իլ (ուզիլ), օլ (իյյօլ) լծորդությունները։ Սահմանական ներկան կազմվում է իմ, իս, է, ինք, էք, ին, անցյալը՝ էյի, Էյիր, էո․ էյանք, էյաք, էյին վերջավորություններով։ Շարունակականի մասնիկըն է գօյ, հարկադրականինը՝ բ//բի՝ բէթամ, բիքամ։
Վոսխոդ (Մարտինովսկի շրջան)

Վոսխոդ (ռուս.՝ Восход), ավան Ռուսաստանի Դաշնության Ռոստովի մարզի Մարտինովսկի շրջանում։ Մտնում է Յուժնենսկի գյուղական համայնքի կազմի մեջ։
1989 թ. տվյալներով բնակչությունը կազմում է 464 մարդ։
Պլես (այլ կիրառումներ)

Պլես, կարող է վերաբերել՝

Պլես - կոմունա Գերմանիայում՝ Բավարիա երկրամասում՝ Ներքին Ալգոյ շրջան
Պլես - խուտոր Ռուսաստանի Վոլգոգրադի մարզի Ալեկսեևսկի շրջանի կազմում
Հոոբռինգի

Հոոբռինգի (էստ․՝ Höbringi), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ձելբիո

Ձելբիո (իտալերեն՝ Zelbio), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 195 մարդ (2008 թվականի տվյալներով), խտությունը՝ 49 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 22020։ Հեռախոսային կոդ՝ 031։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 031 917932
Էլեկտրոնային հասցեն՝ comunedizelbio@libero.it
Պաշտոնական կայք՝ http://www.comunedizelbio.it/prima.htm Archived 2007-02-06 at the Wayback Machine.


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
1585

1585 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1585 թվականն է, 
XVI դարի 85-րդ տարին։


== Դեպքեր ==


== Ծնունդներ ==


== Մահեր ==
Կեպտուր

Կեպտուր (ռուս.՝ Кептур), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իլեզա գետի ձախ ափում՝ 29 կմ հեռավորության վրա։ Գետի երկարությունը 33 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008589
Հիդրոլոգիական ուսումնասիրությունների կոդը - 103000858
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թեթնուլդ

Թեթնուլդ (վրաց.՝ თეთნულდი՝ «Սպիտակ լեռ»), լեռնագագաթ Բեզենգիական պատի լեռնաճյուղում, Վերին Սվանեթ տարածաշրջանում գտնվող Գլխավոր Կովկասյան լեռնաշղթայում։ 2 կմ հարավ է Գեստոլա գագաթից և Ռուսաստանի Դաշնության հետ սահմանից (Կաբարդա-Բալկարիա)։
Բարձրությունը՝ 4869 մ։ Գագաթը երկգլուխ է, ձևավորված հնագույն բյուրեղային ժայռերով։ Թեթնուլդից արտահոսում են Օիշ, Նագեբ, Ադիշ և այլ սառցադաշտերը, որոնց ընդհանուր մակերեսը 46 կմ² է։ Գագաթից 22 կմ արևմուտք գտնվում է Մեստիան։


== Ծանոթագրություններ ==
Ալբին Բրունովսկի

Ալբին Բրունովսկի (սլովակ.՝ Albín Brunovský, դեկտեմբերի 25, 1935(1935-12-25)[…], Զոհոր, Մալացկի շրջան, Բրատիսլավայի երկրամաս, Սլովակիա, Չեխոսլովակիայի առաջին հանրապետություն - հունվարի 20, 1997(1997-01-20)[…], Բրատիսլավա, Սլովակիա), սլովակ նկարիչ, դիզայներ, լիտոգրաֆ, պատկերազարդող, մանկավարժ։ Չեխոսլովակիայի ԽՍՀ ժողովրդական նկարիչ (1985)։ Հայտնի է մանկական գրքերի պատկերազարդումներով։ Դասավանդել է Բրատիսլավայի գեղարվեստի բարձրագույն դպրոցում։ Եղել է չեխոսլովակյան կրոնի թողարկված վերջին շարքի դիզայները։ Համարվում է 20-րդ դարի լավագույն սլովակ նկարիչներից։


== Կենսագրություն ==

Ալբին Բրունովսկին ծնվել է 1935 թվականի դեկտեմբերի 25-ին չեխոսլովակյան Զոհոր քաղաքում (այժմ՝ Մալացկի շրջան, Բրատիսլավայի երկրամաս, Սլովակիա)։ Գործունեությունն սկսել է որպես թատերական նկարիչ, նկարել է պաստառներ։ 1955-1961 թվականներին սովորել է Բրատիսլավայի գեղարվեստի բարձրագույն դպրոցում Վինսենթ Խլոզնիկի դասարանում։ Ավելի ուշ՝ 1966-1990 թվականներին, Բրունովսկին դասավանդել է նույն դպրոցում, 1981 թվականից՝ պրոֆեսոր։ 1980-ական թվականներին եղել է չեխոսլովակյան կրոնի թողարկված վերջին շարքի դիզայները, ավելի ուշ նկարազարդել է նամականիշեր։
Գործունեության ընթացքում Բրունովսկին փորձարկել է տարբեր գրաֆիկական մեթոդներ։ Ուսումնառության ընթացքում կատարել է փորագրություն փայտի վրա, այնուհետև փորձարկել է վիմագրություն։ 1960-ական թվականների կեսին նրա գրաֆիկական աշխատանքներին բնորոշ է եղել օֆորտը։ Զբաղվել է նաև գեղանկարչությամբ։ Նրա պատկերազարդումները հիմնականում արված են ջրաներկով։ Հետագայում ստեղծել է նաև ծավալուն աշխատանքներ։


== Պարգևներ, մրցանակներ ==
Բրատիսլավայի միջազգային բիենալեի ոսկե մեդալ (1967 թվական, Հանս Քրիստիան Անդերսենի «Ջրահարս» հեքիաթի նկարազարդումների համար)
Բրատիսլավայի բիենալեի պատկերազարդումների ոսկե խնձոր (1977 թվական, 1981 թվական)
Չեխոսլովակիայի ԽՍՀ ժողովրդական նկարիչ , 1985 թվական


== Ծանոթագրություններ ==


== Արտաքին հղումներ ==
Albín Brunovský — Painter, graphic artist, illustrator(անգլ.)(գերմ.)(չեխ.)
Արմեն Սարգսյան (դիվանագետ)

Անվան այլ կիրառումների համար տե՛ս՝ Արմեն Սուրենի Սարգսյան (այլ կիրառումներ)Արմեն Սուրենի Սարգսյան (մարտի 20, 1958(1958-03-20), Կիրովական, Հայկական ԽՍՀ, ԽՍՀՄ - ապրիլի 29, 2022(2022-04-29)), հայ զինվորական գործիչ, դիվանագետ։


== Կրթություն ==
1976-1981 թթ. սովորել և գերազանցությամբ ավարտել է Երևանի պետական համալսարանի արևելագիտության ֆակուլտետը։
1995 թ. ավարտել է Ջ. Մարշալի անվան անվտանգության հարցերի հետազոտությունների Եվրոպական կենտրոնի ռազմավարական հետազոտությունների և պաշտպանական տնտեսության քոլեջը (Գերմանիա)։
1997 թ. ավարտել է Սենթ Ջոն համալսարանական քոլեջի դասընթացը (Մեծ Բրիտանիա)։
2002 թ. մասնակցել է Հարվարդի համալսարանի Ջ. Ֆ. Քենեդու անվան կառավարման դպրոցի սևծովյան անվտանգության ծրագրին։


== Աշխատանքային գործունեություն ==
1981-1982 թթ. - ԵՊՀ ռեկտորատի ուսումնական մասի ավագ տեսուչ։
1982-1991 թթ. - ծառայել է  ՀԽՍՀ Պետանվտանգության կոմիտեի հետախուզական և հակահետախուզական մարմիններում:
1991-1994 թթ. - ծառայել է Հայաստանի Հանրապետության Ազգային անվտանգության պետական վարչությունում:
1994-1999 թթ. - ծառայել է Հայաստանի պաշտպանության նախարարության արտաքին հարաբերությունների ստորաբաժանումներում որպես բաժնի պետի տեղակալ, բաժնի պետի, վարչության պետի տեղակալ, այնուհետև արտաքին հարաբերությունների և ռազմական համագործակցության վարչության պետ։
1999-2002 թթ. - Չինաստանի Ժողովրդական Հանրապետությունում Հայաստանի ռազմական կցորդ։
2002-2008 թթ. - ԱՄՆ-ում Հայաստանի Հանրապետության պաշտպանության հարցերով կցորդ, ռազմական, ռազմածովային և ռազմաօդային կցորդ։
2008 թ. սեպտեմբերի 12-ից 2016 թ. փետրվարի 10-ը Չինաստանի Ժողովրդական Հանրապետությունում Հայաստանի Հանրապետության արտակարգ և լիազոր դեսպան։
2009 թ. սեպտեմբերի 3-ից 2014 թ. հունվարի 21- համատեղության կարգով ծառայել է, որպես Կորեայի Հանրապետությունում Հայաստանի Հանրապետության արտակարգ և լիազոր դեսպան։
2009 թ. սեպտեմբերի 3-ից 2013 թ. հուլիսի 16-ը համատեղության կարգով ծառայել է, որպես Վիետնամի Սոցիալիստական Հանրապետությունում Հայաստանի Հանրապետության արտակարգ և լիազոր դեսպան։
2010 թ. ապրիլի 3-ից 2016 թ. փետրվարի 10-ը համատեղության կարգով ծառայել է, որպես Սինգապուրի Հանրապետությունում Հայաստանի Հանրապետության արտակարգ և լիազոր դեսպան։
2013 թ. դեկտեմբերի 26-ից 2016 թ. փետրվարի 10-ը համատեղության կարգով ծառայել է, որպես Մոնղոլիայում Հայաստանի Հանրապետության արտակարգ և լիազոր դեսպան։
2016 թ. մարտի 14-ին նշանակվել է Բուլղարիայի Հանրապետությունում Հայաստանի Հանրապետության արտակարգ և լիազոր դեսպան։


== Պարգևներ և կոչումներ ==
Հայաստանի Հանրապետության արտակարգ և լիազոր դեսպան (2010)։
Պարգևատրվել է ԽՍՀՄ Պետանվտանգության մարմինների, ՀՀ ՊՆ և ՉԺՀ ՊՆ գերատեսչական մեդալներով։
1986թ. պարգևատրվել է շնորհակալագրով Խորհրդային Միության Պետանվտանգության կոմիտեի նախագահի կողմից։
Բուլղարիայի Հանրապետության Նախագահ Ռումեն Ռադևի հրամանագրով պարգևատրվել է «Մադարսկի կոննիկ» 1-ին կարգի շքանշանով՝ «երկկողմ հարաբերությունների ամրապնդման և զարգացման գործում ներդրման համար»։


== Ընտանիք ==
Ամուսնացած է, ունի մեկ որդի և երկու դուստր, 6 թոռ։ Արմեն Սարգսյանը Հայաստանի նախկին վարչապետ Տիգրան Սարգսյանի ավագ եղբայրն է, քաղաքագետ Սուրեն Սարգսյանի հայրը։


== Ծանոթագրություններ ==
Մուսայելյան (Շիրակի մարզ)

Մուսայելյան (նախկին անվանումը` Բոզյոխուշ),
գյուղ Հայաստանի Հանրապետության Շիրակի մարզի Աշոցքի տարածաշրջանում, Սարապատ համայնքում, մարզկենտրոնից 32 կմ արևելք։ Գյուղի կենտրոնի հեռավորությունը Երևանից 180 կմ է, Գյումրիից՝ 32 կմ, Աշոցքից՝ 15 կմ։
Գյուղը հիմնվել է 1862 թ. Բոզյոխուշ անվամբ Արևմտյան Հայաստանի Մասիս գավառի Մեզիղլադա գյուղից գաղթածների կողմից։ Այսուհանդերձ, համայնքի բնակչությունը կազմված է հիմնականում Բասեն գավառից գաղթածների ժառանգներից։ Վերանվանվել է Մուսայելյան 1946 թվականի նոյեմբերի 12-ին։


== Բնակչություն ==
Ըստ ՀՀ 2011 թ. մարդահամարի արդյունքների` Մուսայելյանի մշտական բնակչությունը կազմել է 388, առկա բնակչությունը` 376 մարդ։
Բնակիչները հայեր են, որոնց նախնիների մի մասը գաղթել է 1877-1878 թվականներին Բասենի Բղլասոն գյուղից։
Մուսայելյանի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Մուսայելյանն ունի 1896 թ.-ին կառուցված Սբ. Տրդատ եկեղեցի։


== Տես նաև ==
Մուսայելյանի պատմության և մշակույթի անշարժ հուշարձանների ցանկ (Շիրակի մարզ, Աշոցք)


== Ծանոթագրություններ ==


== Արտաքին հղումներ ==
Մեկ օր Շիրակի մարզի Մուսայելյան գյուղում
Մուսայելյան գյուղի էջը CAA կայքում Archived 2011-08-20 at the Wayback Machine.
Շիրակի մարզպետարանի պաշտոնական կայք Archived 2012-10-27 at the Wayback Machine.
Լեախալե

Լեախալե (վրաց.՝ ლეახალე), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում։


== Դիրք ==
Գյուղը գտնվում է ծովի մակարդակից 240 մետր բարձրության վրա։ Շրջկենտրոն Չխորոծղույից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 58 մարդ։


== Ծանոթագրություններ ==
Դիանա Գուրցկայա

Դիանա Գուրցկայա (Диа́на Гурцка́я, հուլիսի 2, 1978(1978-07-02), Սուխում, Վրացական ԽՍՀ, ԽՍՀՄ), հանրաճանաչ վրացի կույր երգչուհի, ով Peace Will Come (Խաղաղություն կգա)  երգով ներկայացրել է Վրաստանը Եվրատեսիլ 2008 երգի մրցույթում և եզրափակիչ փուլում զբաղեցրել է 11-րդ հորիզոնականը։
Երգչուհին արժանացել է ՌԴ վաստակավոր արտիստի կոչման։
Յուրաքանչյուր տարի կազմակերպում է բարեգործական միջոցառում` "Белая трость" "Սպիտակ ձեռնափայտ", որտեղ տարբեր երկրներից տեսողական խնդիրներով երեխաները ելույթ են ունենում հայտնի աստղերի, այդ թվում հենց իր` Դիանա Գուրցկայայի հետ։
Դիանա Գուրցկայան ամուսնացած է հաջողակ փաստաբան, իրավաբական գիտությունների պրոֆեսոր` Պյոտր Կուչերենկոյի հետ։ Համատեղ ամուսնական կյանքի ընթացքում ունեցել են մեկ որդի` Կոնստանտին Կուչերենկոն։


== Կենսագրություն ==
Ծնվել է 1978 թվականի հուլիսի 2-ին Սուխումում, մեգրելների ընտանիքում։ Հայրը՝ Գուդա Ադամուրովիչ Գուրցկայան, հանքագործ է, մայրը՝ Զաիրա Ամիրանովնա Գուրցկայան, ուսուցչուհի, մահացել է 2001 թվականին։ Ի ծնե կույր Դիանան բազմազավակ ընտանիքի չորրորդ երեխան է եղել, ունի երկու եղբայր՝ Ջամբուլը, Ռոբերտը (Դիանայի պրոդյուսերը) և քույրը՝ Էլիսոն։ Ավարտել է Թբիլիսիի կույր և տեսողական խնդիրներ ունեցող երեխաների դպրոցը։ Դպրոցում սովորելուն զուգահեռ կարողացել է համոզել երաժշտական դպրոցի ուսուցիչներին, որ ինքը կարող էր սովորել դաշնամուր նվագել։
10 տարեկանում նա առաջին անգամ ելույթ է ունեցել Թբիլիսիի ֆիլհարմոնիայում, զուգերգով հանդես է եկել վրացի երգչուհի Իրմա Սոխաձեի հետ։
1995 թվականին դարձել է «Յալտա-Մոսկվա տրանզիտ» երաժշտական մրցույթի հաղթողներից մեկը։ 1999 թվականին ավարտել է Մոսկվայի Գնեսինի անվան երաժշտական ուսումնարանի էստրադայի բաժինը։ 2003 թվականին ավարտել է Ժամանակակից արվեստի ինստիտուտը և ընդունվել Մ. Լոմոնոսովի անվան Մոսկվայի պետական համալսարանի արվեստի ֆակուլտետի մագիստրատուրա։
2000 թվականի մարտին «АРС» ստուդիան թողարկել է երգչուհու դեբյուտային «Դու այստեղ ես» («Ты здесь») ալբոմը, որը ներառում էր Իգոր Նիկոլաևի և Սերգեյ Չելոբանովի երգերը։
2002 թվականին թողարկվել է երգչուհու երկրորդ՝ «Դու գիտես, մայրիկ» («Ты знаешь, мама») ալբոմը
2008 թվականի մարտի 1-ին Թբիլիսիի Սպորտի պալատում տեղի է ունեցել ընտրական փուլ, որի արդյունքում մայիսին Դիանան Բելգրադում ներկայացնելու էր Վրաստանը «Եվրատեսիլ 2008» միջազգային մրցույթում։
2009 թվականին առաջին անգամ Մոսկվայում անցկացվող Պարալիմպիական միջազգային օրը Սոչի-2014 օլիմպիական խաղերի կազմակերպչական կոմիտեն Դիանա Գուրցկայային տվել է «Սոչի 2014»-ի դեսպանի կարգավիճակ՝ որպես Ռուսաստանում և աշխարհում օլիմպիական և պարալիմպիկ շարժման գաղափարները խթանող անձ։
Կույր և տեսողական խանգարում ունեցող երեխաների համար «Սրտի կանչով» հիմնադրամի և հոգաբարձուների խորհրդի նախագահն է։
2011 թվականից ՌԴ Հանրային պալատի անդամ է, Ընտանիքի, երեխաների և մայրության աջակցության հանձնաժողովի նախագահ։
2013 թվականին ՌԴ նախագահի 03.07.2013 № 603 հրամանով Դիանա Գուրցկայան նշանակվել է ՌԴ նախագահի հաշմանդամների հարցերով առընթեր հանձնաժողովի անդամ։
Ստեչկի

Ստեչկի (բոսն․, սերբ․, խորվաթ․՝ stećci, կիրիլատառ սերբ․՝ стећци),  մոնումենտալ միջնադարյան տապանաքարեր (թվագրվում է XII դարից մինչև XVI դարով), որոնք հանդիպում են Բոսնիա և Հերցեգովինայում (մոտ 60 000), Խորվաթիայում, Չեռնոգորիայում և Սերբիայում (մոտ 10 000), որոնց ավելի քան 90 %-ը գտնվում է վատ վիճակում։ Դրանք ընդհանուր ավանդույթ էին բոսնիական, կաթոլիկ և ուղղափառ եկեղեցիների հետևորդների շրջանում[3] և երբեմն կապվել են վլախների կամ խորվաթ ժողովրդի հետ, սակայն սկզբնական էթնիկ և կրոնական պատկանելությունը մինչ օրս որոշված չէ։
2009 թվականին բոլոր չորս երկրները դիմեցիլ են ստեչկիները ՅՈՒՆԵՍԿՕ-ի Համաշխարհային ժառանգության օբյեկտների ցանկում ընդգրկվելու համար։ 2016 թվականին հայտն ընդունվել է, և Համաշխարհային ժառանգության ցանկում ներառվել է 30 նեկրոպոլիս, որոնցից 22-ը գտնվում են Բոսնիա և Հերցեգովինայում, 2-ը՝ Խորվաթիայում, 3-ական՝ Չեռնոգորիայում և Սերբիայում։


== Պատկերասրահ ==

		
		
		
		
		


== Աշխարհագրական դիրք ==


== Ծանոթագրություններ ==


== Գրականություն ==


== Արտաքին հղումներ ==
UNESCO (2016)։ «Stećci Medieval Tombstones Graveyards» 
Croatian Encyclopaedia (2011)։ «Stećci»
Յոզեֆ Վակերլ

Յոզեֆ Վակերլ (մայիսի 15, 1880(1880-05-15)[…], Գարնիշ-Պարտենկիրխեն, Վերին Բավարիա, Բավարիա, Գերմանական կայսրություն - մարտի 20, 1959(1959-03-20), Գարնիշ-Պարտենկիրխեն, Վերին Բավարիա, Բավարիա, Գերմանիայի Ֆեդերատիվ Հանրապետություն), գերմանացի քանդակագործ։


== Կյանք ==
Վակերլի պապը փայտագործ էր, իսկ հայրը՝ շինարար։ Նա կրթություն է ստացել կիրառական արվեստի դպրոցում և Մյունխենի կերպարվեստի ակադեմիայում։ 26 տարեկանում նշանակվել է Մյունխենի Նիմֆենբուրգի ճենապակյա գործարանի գեղարվեստական ղեկավար։ 1913-1917-ական թվականներին աշխատել է Բեռլինի դեկորատիվ արվեստի թանգարանում որպես ուսուցիչ։ Այնուհետև դասախոս էր Մյունխենի ակադեմիայում, որտեղ դասավանդեց մինչև 1950 թվականը։ 

1937 թվականին Յոզեֆ Գեբելսը, ով Ռեյխի մշակույթի սենատորն էր, Վակրելին շնորհեց Գերմանիայի արվեստի և գիտության ազգային մրցանակ։ 1940 թվականին իր ծննդյան 60-ամյակի առթիվ Ադոլֆ Հիտլերը «Գյոթե»–ի  արվեստի և գիտության մեդալ ընծայեց Վակերլին։ Նացիստական իշխանությունների կողմից նա բարձր գնահատվեց որպես նկարիչ, իսկ 1944 թվականի օգոստոսին Ադոլֆ Հիտլերը նրան անվանակոչեց և ավելացրեց գերմանական ամենակարևոր քանդակագործների ցուցակում, որը նրան ազատեց ռազմական պարտականություններից։

Երկրորդ համաշխարհային պատերազմի ավարտից հետո Վակերը շարունակեց իր գեղարվեստական կարիերան և  բարձր էր գնահատվում Մյունխենի տարածքում։ 1953 թվականին Մյունխեն քաղաքի կողմից նրան շնորհվեց «Վիզուալ» արվեստների առաջխաղացման մրցանակ։
Նա մահացել է 1959 թվականին և թաղված է Պարթենկիրխենի գերեզմանատանը։


== Ծանոթագրություններ ==


== Նշումներ ==
Robert Thoms: Große Deutsche Kunstausstellung München 1937–1944. Verzeichnis der Künstler in zwei Bänden, Band II: Bildhauer. Բեռլին 2011, 978-3-937294-02-5.
Kurt Lothar Tank Deutsche Plastik unserer Zeit, Մյունխեն 1942
Reinhard Müller-Mehlis Die Kunst im Dritten Reich, Մյունխեն 1976, 3-453-41173-0
Otto Thomae Die Propaganda-Maschinerie. Bildende Kunst und Öffentlichkeitsarbeit im Dritten Reich, Բեռլին 1978, 3-7861-1159-6


== Արտաքին հղումներ ==
Entry for Joseph Wackerle on the Union List of Artist Names
Դաչնայա (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ԴաչնայաԴաչնայա (ռուս.՝ Дачная, բաշկիրերեն՝ Дача), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սելյա (գյուղ, Վիռու-Նիգուլա շրջան)

Անվան այլ կիրառումների համար տե՛ս՝ ՍելյաՍելյա (էստ․՝ Selja), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ելիզավետյա (գետ)

Ելիզավետյա (ռուս.՝ Елизаветка), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Պշիշ գետի ձախ ափին։ Գետի երկարությունը 16 կմ է, ավազանի տարածքը 59 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Պշիշ, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001212108100005140
Հիդրոլոգիական ուսումնասիրությունների կոդը - 108100514
Ավազանի կոդը - 06.02.00.012
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խեղճ Ադամյան

«Խեղճ Ադամյան», Հովհաննես Թումանյանի բանաստեղծություններից՝ գրված 1891 թվականին։


== Պատմություն ==
Հովհաննես Թումանյանն այս բանաստեղծությունը գրել է 1891 թվականի հունիսի 4-ին՝ դերասան Պետրոս Ադամյանի մահվան օրը։
Թումանյանի ընտանեկան արխիվի № 10 ծոցատետրում պահվում է մեկ ինքնագիր։
Առաջին անգամ տպագրվել է 1895 թվականին լույս տեսած «Թատրոն» ամսագրի № 1-ում ( էջ 132-133)։ Այնուհետև՝ Երևանում 1940-1959 թվականերին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 446)։
Արտատպվում է «Թատրոնից»։


== Ծանոթագրություններ ==
Ախուրյան (համայնք)

Անվան այլ կիրառումների համար տե՛ս՝ Ախուրյան (այլ կիրառումներ)Ախուրյան, համայնք Շիրակի մարզում։ Ներառում է  Այգաբաց  , Արևիկ , Բասեն, Կամո, Կառնուտ, Հովիտ, Ախուրյան  և Ջրառատ    գյուղերը։ Համայնքը ստեղծվել է 2017 թվականի հունիսի 9-ին ՀՀ Ազգային Ժողովում համայնքների խոշորացման օրինագծով։ Կենտրոնը Ախուրյան գյուղն է։ Համայնքի տեղական ինքնակառավարման մարմինների առաջին ընտրությունները կայացել են 2017 թվականի նոյեմբերի 5-ին։


== Բնակչություն ==
Ախուրյան համայնքը ստեղծվել է Այգաբաց, Արևիկ, Բասեն, Կամո, Կառնուտ, Հովիտ, Ախուրյան  և Ջրառատ   համայնքների միավորումից։ Համայնքի բնակչությունը կազմում է 17438
մարդ։


== Տնտեսություն ==


== Արտաքին հղումներ ==
Ախուրյան - Համայնքի ղեկավար և ավագանի - Համայնքներ -Շիրակի մարզպետարան
ՎԱՐՉԱՏԱՐԱԾՔԱՅԻՆ ԲԱՐԵՓՈԽՈՒՄՆԵՐ ԽՈՇՈՐԱՑՎԱԾ ՀԱՄԱՅՆՔՆԵՐ


== Ծանոթագրություններ ==
Ռոբբիա

Ռոբբիա (անգլ.՝ Robbia), Վերածննդի դարաշրջանի իտալացի քանդակագործների ընտանիք, որը հարթաքանդակում և կլոր քանդակում առաջինն է կիրառել գունավոր մայոլիկայի տեխնիկան։


== Կենսագրություն ==
Ապրել և ստեղծագործել են Ֆլորենցիայում։ Ընտանիքի ավագը՝ Լուկա դելլա Ռոբբիան է (1399 կամ 1400-1482), գեղարվեստական կրթությունն ստացել է ոսկերչական արհեստանոցում։ Կրել է Լ․ Գիբերտիի ազդեցությունը։ Սկզբում օգտագործել է բրոնզ և մարմար, Լուկա դելլա Ռոբբիա․ «Երգող հրեշտակները», Ֆլորենցիայի Սանտա Մարիա դել Ֆիորե տաճարի երգիչների դասի բարձրաքանդակ, հատված, մարմար (1431 թվականի և 1438 թվականի միջև, տաճարի թանգարան, Ֆլորենցիա) 1440-ական թվականներին ստեղծել շենքերը և խորանները զարդարող մայոլիկայից հարթաքանդակներ (13 մեդալիոն Սանտա Կրոչե եկեղեցու Պացցի կապելլայում)։
Առանձնապես շատ է կերտել Տիրամոր պատկերով կոմպոզիցիաներ (Պալլացո դեի Կապիտանի դի Պարտե Գուելֆայի մահիկները, 15-րդ դար)։
Լուկա Ռոբբաի զարմիկը, հոգեզավակն ու աշակերտը՝ Անդևադելլա Ռոբբիա (1435-1525 թթ.), աշխատել է միայն մայոլիկայի տեխնիկայով, ընդլայնել նրա կիրառման ոլորտը, (կլոր քանդակ և այլն), օգտագործել ավելի բազմազան տոներ։


== Գործեր ==
Գործերից են՝ խանձարուրված մանկիկների պատկերներով մեդալիոններ Օսպեդալե դելյի Իննոչենտիի ճակատին (1463-1466), «Մարիամի և Եղիսաբեթի հանդիպումը» խմբապատկերը (1491 թ., Սան Զովաննի Ֆուորչիվիտաս եկեղեցի, Պիստոյա)։ Անդրեա Ռոբբիաի որդիներից առավել շնորհալիի՝ Զովաննի դելլա Ռոբբաի (1469-1529 թվականներից հետո) ստեղծագործություններն անսովոր հարուստ բազմագունության շնորհիվ հիշեցնում են ավագ խորանի գեղանկարչական կերպարներ, նատուրալիզմի նկատելի երանգով։
Կաժազեյրասի գավառ

Կաժազեյրասի գավառ (պորտ.՝ Microrregião de Cajazeiras) գավառ Բրազիլիայում, մտնում է Պարաիբա նահանգի մեջ։ Մտնում է Սերտան նահանգի Պարայիբա մարզի մեջ։ Բնակչությունը կազմում է 161 485 մարդ 2006 թվականի տվյալով։ Զբաղեցված տարածքը 3423,125 կմ²։ Բնակչության խտությունը 47,2 մարդ/կմ²։


== Վիճակագրություն ==
Համախառն ներքին արտադրանքը կազմել է 360 453 202,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 261,40 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,628


== Գավառի կազմ ==
Գավառի կազմի մեջ են մտնում հետևյալ համայնքները.

Բոն Ժեզուս
Սանտարեն
Տրիունֆու
Մոնտի Օրեբի
Պոսու Դանտաս
Շինարարական կոնստրուկցիաներ

Շինարարական կոնստրուկցիաներ, շենքերի ու կառույցների կրող և պատող կոնստրուկցիաներ։ Ըստ նշանակման շինարարական կոնստրուկցիաներ ստորաբաժանվում են կրող կոն՜ Ատրակցիաների, պատող կոնստրուկցիաների և այնպիսի կոնստրուկցիաների (գմբեթ, թաղ, պատ ևն), որոնք համատեղում են կրող և պատող ֆունկցիաները։ Ըստ հաշվարկային սխեմայի, Շինարարական կոնստրուկցիաները լինում են գծային (հեծան, սյուն), հարթ (սալ, ֆերմա) և տարածական (թաղանթ, գմբեթ)։ Տարածական շինարարական կոնստրուկցիաներ թեթև են, քիչ նյութատար, սակայն դրանց պատրաստումն ու մոնտաժը բավականաչափ աշխատատար է։ Գծային և հարթ Շինարարական կոնստրուկցիաները հեշտ են պատրաստվում, քիչ աշխատատար են, բայց առավել նյութատար են։ Ըստ պատրաստման համար օգտագործվող շինանյութի հիմնական տեսակի՝ շինարարական կոնստրուկցիաները բաժանվում են բետոնե կոնստրուկցիաների և շինվածքների, երկաթբետոնե կոնստրուկցիաների ու շինվածքների, պողպատե կոնստրուկցիաների, քարե կոնստրուկցիաների, փայտե կոնստրուկցիաների։ ժամանակակից շինարարությունում տարածում են ստանում ասբեստացեմենտային շինվածքներն ու կոնստրուկցիաները, պնևւէաաիկ շինարարական կոնստրուկցիաները, թեթե համաձուլվածքներից պատրաստած կոնստրուկցիաները և պչաստմասսայե կոնստրուկցիաները։ Այս շինարարական կոնստրուկցիաների հիմնական առավելություններն են փոքր զանգվածը և մեքենայացված հոսքային գծերի վրա գործարանային արտադրության հնարավորությունը։ Ըստ կատարած ծառայության՝ շինարարական կոնստրուկցիաները պետք է համապատասխանեն իրենց նշանակմանը, լինեն հրակայուն և կոռոզիակայուն, անվտանգ, հարմար և շահավետ՝ շահագործման մեջ։ Զանգվածային շինարարության մասշտաբները և տեմպերը պահանջում են, որ շինարարական կոնստրուկցիաները պատրաստվեն արդյունաբերական եղանակով (գործարանային պայմաններում), լինեն շահավետ (ըստ ինքնարժեքի և նյութերի ծախսման), դյուրատեղափոխելի և արագ մոնտաժվող։ Հատուկ նշանակություն ունի աշխատատարության նվազեցումը ինչպես շինարարական կոնստրուկցիաների պատրաստման, այնպես էլ դրանցից շենքերի ու կառույցների ստեղծման դեպքում։ ժամանակակից շինարարության կարևորագույն խնդիրներից է շինարարական կոնստրուկցիաների զանգվածի փոքրացումը՝ թեթև նյութերի լայն կիրառման և կոնստրուկտիվ լուծումների կատարելագործման հիման վրա։
Վիրջինիայի համալսարան

Վիրջինիայի համալսարանը (կրճատ հաճախ ինչպես UVA կամ Վիրջինիա) պետական գիտահետազոտական համալսարան է, տեղակայված Չարլոտեսվիլում, Վիրջինիա, ԱՄՆ։
Վիրջինիայի համալսարանը հիմնադրվել է 1819 թ. Թոմաս Ջեֆերսոնի կողմից և այն միակ համալսարանն է ԱՄՆ-ում, որը Միավորված Ազգերի Կրթության, Գիտության և Մշակույթի Կազմակերպություն-ը ճանաչել է Համաշխարհային ժառանգություն։


== Ծանոթագրություններ ==
Վախրուշևո (գյուղ, Կոչենևսկի շրջան)

Անվան այլ կիրառումների համար տե՛ս՝ Վախրուշևո (այլ կիրառումներ)Վախրուշևո (ռուս.՝ Вахрушево), գյուղ Ռուսաստանի Նովոսիբիրսկի մարզի Կոչենևսկի շրջանի կազմում։
Բնակչությունը 1996 թվականին գրանցված տվյալներով կազմում էր 419 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժուկովո (գյուղ, Սմոլենսկի շրջան)

Անվան այլ կիրառումների համար տե՛ս՝ ԺուկովոԺուկովո (ռուս.՝ Жуково), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 1520 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)